รายการเดินหน้าประเทศไทย : โครงการจิตอาสาประชารัฐญาลันนันบารู
นางเจ๊ะ รอเชี๊ยะห์ สาและ จิตอาสาประชารัฐญาลันนันบารู กล่าวผ่านรายการเดินหน้าประเทศไทยว่า โครงการจิตอาสาประชารัฐญาลันนันบารูเป็นโครงการที่นำประชาชนจิตอาสาในพื้นที่สามจังหวัดชายแดนภาคใต้ ตำบลละ 2 คน ในการทำงานด้านจิตอาสาช่วยแก้ไขปัญหายาเสพติด โดยล่าสุดมีสมาชิกถึง 400 คน ใน 200 ตำบลในพื้นที่แล้ว ซึ่งผลการดำเนินการของสมาชิกสามารถจูงใจประชาชนในพื้นที่ที่เป็นทั้งกลุ่มผู้เสพ และกลุ่มผู้เสี่ยงให้กลับใจหันมาเลิกใช้ยาเสพติด ผ่านกลไกตั้งแต่ระดับครอบครัว ก่อนเข้าสู่ระดับชุมชน ซึ่งผลที่ได้ต่อเนื่องคือการสร้างเครือข่ายชุมชนที่เข้มแข็ง และสร้างอากาสให้กับประชาชนที่หลงผิด พร้อมกันนี้ทางกลุ่มยังได้มีการสอนและอบรมทักษะอาชีพให้กับผู้ป่วยที่กลับใจ เพื่อคืนบุคคลากกรที่ดีมีคุณภาพสู่ชุมชนและสังคม กริช  รวิวรรณ / สวท.